《颂古一首》
宋代·释师一

九夏安居不论心，胡芦水上捺教沉。
忽涌向人西边出，惊起沙鸥乱白苹。

作者简介：释师一（一一○七～一一七六），号水庵，俗姓马，婺州东阳（今属浙江）人。十六落发，首参雪峰慧照禅师，又谒东禅月用庵果，晚依佛智于西禅，尽得其道。出住慈云。继迁数刹。孝宗乾道七年（一一七一），始届临安府净慈寺。淳熙三年卒于嘉禾光孝寺，年七十。为南岳下十六世，丹霞佛智蓬庵端裕禅师法嗣。有《水庵一禅师语》一卷，收入《续古尊宿语要》卷六。《嘉泰普灯录》卷一九、《五灯会元》卷二○有传。今录诗三十五首。